Document ID: /roh_data/filtered/fineweb-2-filterrobots_roh.jsonl.gz/20107

Gia dapi in'emna è il mountainbiker da Tersnaus en la Val Lumnezia gia en Brasilia, dentant betg a Rio. Schurter ed ils auters mountainbikers svizzers han trenà en ina regiun in pau pli muntagnarda en la vischinanza. Uss è Nino Schurter dentant arrivà en il vitg olimpic ed ha era gia trenà in'emprima giada sin il percurs olimpic da Rio.
Schurter ha gudagnà la cursa da test
La cursa olimpica Rio è ina cursa artifiziala. Quai vul dir ch’ins ha construì bots e sigls. Cumpareglià cun ils percurs en la cuppa mundiala saja il percurs a Rio plitost simpels, dentant sperts. Nino Schurter di ch’il percurs saja da cumparegliar cun il percurs d’avant quatter onns a Londra. Avant in onn hai dà a Rio ina cursa da test. Schurter ha gudagnà quella, quai dettia fidonza.